“อสม.-รพ.สต.” 1.2 ล้านราย เตรียมแพ็คกระเป๋าเที่ยว โครงการ “กำลังใจ” เปิดลทบ. 25 ก.ค.นี้!
"อสม.-รพ.สต." 1.2 ล้านราย เตรียมแพ็คกระเป๋าเที่ยว โครงการ “กำลังใจ” เริ่มเปิดลทบ. ผ่านแอปฯ "เป๋าตังค์" 25 ก.ค.นี้!
"อสม.-รพ.สต." 1.2 ล้านราย เตรียมแพ็คกระเป๋าเที่ยว โครงการ “กำลังใจ” เริ่มเปิดลทบ. ผ่านแอปฯ "เป๋าตังค์" 25 ก.ค.นี้!
22 ก.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยถึงความคืบหน้ามาตรการกระตุ้นการท่องเที่ยวภายในประเทศ ในส่วนของโครงการ “กำลังใจ” สำหรับเจ้าหน้าที่อาสาสมัครสาธารณสุข (อสม.) และโรงพยาบาลส่งเสริมสุขภาพตำบล (รพ.สต.)
โดย น.ส.ไตรศุลี ระบุว่า โครงการ “กำลังใจ” ของเจ้าหน้าที่อาสาสมัครด้านสาธารณสุข (อสม.) อาสาสมัครสาธารณสุขกรุงเทพมหานคร (อสส.) และเจ้าหน้าที่โรงพยาบาลส่งเสริมสุขภาพตำบล (รพ.สต.) จะเริ่มลงทะเบียนตั้งแต่ 25 ก.ค.63 โดยผู้ขอรับสิทธิต้องเป็นผู้ที่ขึ้นทะเบียนไว้กับกระทรวงสาธารณสุข ซึ่งมีอยู่ 1.2 ล้านราย โดยลงทะเบียนผ่านโทรศัพท์มือถือ Smartphone พร้อมบัตรประชาชน โดยมือถือ 1 เครื่องสามารถลงทะเบียนได้ 1 คนเท่านั้น
สำหรับขั้นตอนการลงทะเบียนนั้น เมื่อดาวน์โหลดแอปพลิเคชั่น “เป๋าตัง” ของธนาคารกรุงไทย (KTB) แล้ว ให้กรอกข้อมูลส่วนตัวและเบอร์มือถือเพื่อรับ OTP กรอกรหัส OTP และตั้งค่า PIN ถ่ายบัตรประชาชนเพื่อยืนยันตัวตน
เมื่อระบบยืนยันความถูกต้อง จะปรากฏไอคอนรูปหัวใจฝากข้อความ “กำลังใจ” ซึ่งผู้ได้รับสิทธิต้องนำมือถือที่ได้ลงทะเบียนไว้ ติดตัวตลอดการเดินทาง เพื่อสแกน QR Code ยืนยันตัวตนในวันเดินทางวันแรกและวันที่สองตามโปรแกรมท่องเที่ยวที่ได้เลือกไว้ ซึ่งหากต้องการเดินทางมากกว่า 2 วัน 1 คืน ก็สามารถทำได้ เพียงแต่ค่าใช้จ่ายจะไม่ถูกรวมอยู่ในโครงการนี้